open-index/open-wikipedia-markdown huggingface dataset:
Qianshan

**Qianshan ** kan være:

*Fylket Qianshan (潜山) er et fylke i provinsen Anhui i Folkerepublikken Kina ;
* Bydistriktet Qianshan (千山) i provinsen Liaoning i Folkerepublikken Kina; 
*Storkommunen Qianshan i fylket Xuwen i byprovinsen Zhanjiang i provinsen Guangdong i Kina.
Qianshan (Anqing)

**Qianshan** (kinesisk: 潜山县; pinyin: *Qiánshān Xiàn*) er et fylke i Anhui i Folkerepublikken Kina. Det er del av byprefekturet Anqing.

Befolkningen var på  innbyggere i 1999.

## Kulturminner
Det neolittiske funnstedet Xuejiagang (薛家岗遗址, *Xuējiāgǎng yízhǐ*) og uthugningene i stein i Tianzhu-fjellet (天柱山山谷流泉摩崖石刻, *Tiānzhùshan shāngǔ liúquán móyá shíkè*) er oppført på Folkerepublikken Kinas liste over kulturminner.

## Administrative denheter
**Storkommuner:**
*Meicheng (梅城镇), Huangni (黄泥镇), Yuantan (源潭镇), Qipan (棋盘镇), Wanghe (王河镇), 余井镇, Huangpu (黄铺镇), Shuihou (水吼镇), Huangbai (黄柏镇), Guanzhuang (官庄镇), Chashui (槎水镇), Tianzhushan (天柱山镇)
**Kommuner:**
*Youba (油坝乡), Gujing (古井乡), Pailou (牌楼乡), Doumu (痘姆乡), Longtan (龙潭乡), Dubu (杜埠乡), Lingtou (岭头乡), Qinglou (青楼乡), Hengzhong (横中乡), Wumiao (五庙乡), Sanmiao (三妙乡), Nishui (逆水乡), Penghe (彭河乡), Gedu (割肚乡), Longguan (龙关乡), Tafa (塔畈乡), Shuigui (水贵乡), Houchong (后冲乡)

## Referanser


## Eksterne lenker
*  Hjemmeside
Grosse Pointe

**Grosse Pointe** er en by i Wayne County i den amerikanske delstaten Michigan. Folketallet var på 5 670 ved folketellingen i 2000. Byen grenser til Grosse Pointe Park i vest, Detroit i nord, Grosse Pointe Farms i øst og St. Clairsjøen i sør. Sentrum av Detroit liger omtrent 13&nbsp;km vest fra Grosse Pointe, og er tilgjengelig fra Jefferson Avenue samt flere tverrgater. Grosse Pointe er en av fem "Grosse Pointe" steder i den nordvestre delen av Wayne County, og blir ofte bare kalt "the City", eller Grosse Pointe City.

## Referanser


## Eksterne lenker
* 
* (en) Grosse Pointe Historical Society
* (en) Grosse Pointe Public School System
* (en) Grosse Pointe Public Library
* (en) ''Grosse Pointe News'' – ukentlig avis
* (en) Grosse Pointe War Memorial (Russell Alger Mansion)
* (en) Detroit Free Press artikkel om sentrumsforbedninger.
J.R.D. Tata

**Jehangir Ratanji Dadabhoy Tata**, best kjent som **J.R.D. Tata**, (født 29. juli 1904, død 29. november 1993) var en betydelig forretningsmann i India og en tidlig luftfartspioner.

## Tidlig liv
J.R.D. Tata ble født i Paris i Frankrike som nummer to i familien Ratanji Dadabhoy Tata og hans franske kone Suzanne Brière. Hans far var fetter til Jamsetji Tata, en av Indias industripionérer. Han overtok fetterens rolle og ble etter hvert den mest kjente industrimann i det moderne India. Det at hans mor var fransk førte til at han kom til å tilbringe mye av sin barndom i Frankrike, og fransk ble hans morsmål. Tata sluttet seg også til Fremmedlegionen. Han fikk sin skolegang på en kostskole i Bombay.

Tata ble inspirert av Louis Blériot, og lærte seg å fly og fikk sitt flysertifikat i 1929 (det første som ble utstedt i India). Han ble senere kjent som «flyvningens far» i India og grunnla landets første sivile flyselskap i 1932, Tata Airlines, som i 1946 ble til Air India, landets nasjonale flyselskap.

## Forretningsmannen
Tata studerte ingeniørfag ved University of Cambridge. Etter eksamen reiste han tilbake til India hvor han 34 år gammel overtok ledelsen av Tata Sons, Tata-konsernets holdingselskap.

Gjennom flere tiår ledet J.R.D. Tata det omfattende Tata-konsernets selskaper, som omfattet virksomheter blant annet innen jern- og stålindustri, konstruksjons- og byggevirksomhet, buss- og lastebilfabrikker, kjemikalier, konsumindustri og hotelldrift.

Han ble kjent som en forretningsmann som holdt en høy moralsk standard. Han avslo å bestikke politikere og embetsmenn eller benytte seg av tvilsomme forretningsmetoder og under J.R.D. Tatas ledelse vokste Tata-konsernet fra 15 til over 100 ulike selskaper.

Han fikk den franske Æreslegionen i 1954. Han fikk i 1988 den prestisjetunge Guggenheim-medaljen for sitt bidrag til luftfarten. Han fikk også den høyeste sivile utmerkelse i India, Bharat Ratna, i 1992 for sitt arbeide som industri- og nasjonsbygger. Han døde i Genève i Sveits i 1993 i en alder av 89 år og ble begravet i Paris.

## Referanser


## Eksterne lenker
* Tatagruppen i dag
Grosse Pointe Farms

**Grosse Pointe Farms** er en by i Wayne County i den amerikanske delstaten Michigan. Folketallet i 2000 var 9 764. Byen grenser til Grosse Pointe i vest, Detroit i nord, Grosse Pointe Woods og Grosse Pointe Shores i nordøst og St. Clairsjøen i sør og øst.

## Geografi

Ifølge United States Census Bureau, er byens areal 39.9&nbsp;km², hvorav 7&nbsp;km² består av land og 24.9&nbsp;km² består vann (som for det meste kommer fra St. Clairsjøen).

## Kjente personer fra Grosse Pointe Farms
Meg White fra The White Stripes ble født i Grosse Pointe Farms.

Seth Anderson fra Love Arcade bor for tiden i Grosse Pointe Farms.

## Referanser


## Eksterne lenker
* 
* (en) Grosse Pointe historielag
Dongfeng (Liaoyuan)

**Dongfeng** (kinesisk: 东丰县; pinyin: *Dōngfēng Xiàn*) er et fylke i provinsen Jilin i Folkerepublikken Kina. Det ligger i byprefekturet Liaoyuan.

Befolkningen var på  innbyggere i 1999.

## Administrative enheter

Storkommuner:
*Dongfeng (东丰镇), Dayang (大阳镇), Hengdaohe (横道河镇), Nadanbo (那丹伯镇), Houshi (猴石镇), Yangmulin (杨木林镇), Xiaosiping (小四平镇), Huanghe (黄河镇), Lalahe (拉拉河镇), Shahe (沙河镇), Nantunji (南屯基镇), Daxing (大兴镇)

Kommuner:
*Erlongshan (二龙山乡), Sanhe for mandsjuer og koreanere (三合满族朝鲜族乡)

## Samferdsel
Kinas riksvei 303 løper fra Ji'an i Jilin til Xilinhot i Indre Mongolia.

## Referanser
Qian’an

**Qian'an ** kan være:

* Byfylket Qian'an (迁安) i provinsen Hebei i Folkerepublikken Kina ;
* Fylket Qian'an (乾安) i provinsen Jilin i Folkerepublikken Kina.
Grosse Pointe Woods

**Grosse Pointe Woods** er en by i Wayne County i den amerikanske delstaten Michigan. Folketallet i 2000 var 17 080 ifølge United States Census Bureau.

## Geografi
Ifølge United States Census Bureau, har byen et totalt areal på 8.4&nbsp;km². Den er den eneste av de fem Grosse Pointe stedene uten kystlinje til St. Clairsjøen, selv om byen eier en park i nabobyen St. Clair Shores som ligger ved sjøen.

## Referanser


## Eksterne lenker
* 
* (en) Grosse Pointe historielag
George Hodgson

**George Ritchie Hodgson** (født 12. oktober 1893 i Montréal død 1. mai 1983 i Montréal) var en canadisk svømmer som deltok under OL 1912 i Stockholm.

Hodgson ble olympisk mester i svømming to ganger under OL 1912 i Stockholm. Han vant både 400 meter fri og 1500 meter fri. På begge distansene satte han ny olympisk- og verdenrekord; 5.24,4 på 400 og 22.00,0 på 1500 meter.

## OL-medaljer
* 1912  Stockholm -  **Gull** i svømming, 400 meter fri 
* 1912  Stockholm -  **Gull** i svømming, 1500 meter fri

## Referanser


## Eksterne lenker
*
Grosse Pointe Shores

**Grosse Pointe Shores** er en landsby i Wayne County og Macomb County i den amerikanske delstaten Michigan. Med et landareal på bare 3&nbsp;km² er landsbyen den minste av de fem Grosse Pointe stedene. Landsbyen ligger i to kommuner. Mesteparten ligger innenfor Grosse Pointe Township in Wayne County. En mindre del ligger i Lake Township in Macomb County. I landsbyen, som kun består av boligområder, finner man Grosse Pointe Yacht Club ved St. Clairsjøen.

## Referanser


## Eksterne lenker
* 
*  Grosse Pointe historielag
Grosse Pointe Park

**Grosse Pointe Park** er en by i Wayne County i den amerikanske delstaten Michigan. Ifølge United States Census Bureau, er byens areal 9,6&nbsp;km², hvorav 5,6&nbsp;km² består av land, og 4,0&nbsp;km² består av vann (se St. Clairsjøen). Av det totale arealet er 41,62 % vann.

## Referanser


## Eksterne lenker
* 
*  Grosse Pointe historielag
Avsalting

**Avsalting** er fjerning av salter fra sjøvann eller brakkvann, vanligvis med henblikk på framstilling av drikkevann eller ferskvann for andre formål. De to rådende metodene er destillasjon og omvendt osmose (membranfilter).

I løpet av de senere år har disse metodene blitt videreutviklet og blitt mere effektive. Denne utvikling har i betydelig grad vært drevet framover av oljelandene i Midtøsten, gjennom finansiering og bygging av store anlegg og byer midt ute i ørkenen. Bare sjøvann har vært tilgjengelig, hvilket har ført til at metodene rundt avsalting har kunnet utvikles. Men også USA, Australia og Israel har vært ledende innen utviklingen, ettersom også disse landene på enkelte steder kun har begrensede ressurser av ferskvann.

På verdensbasis finnes det over 20 000 avsaltingsanlegg med en samlet kapasitet (2018) på 97 millioner kubikkmeter per døgn  Til sammenligning er Glommas gjennomsnittlige vannføring ved Fredrikstad 62 millioner kubikkmeter per døgn.

## Bakgrunn
Ferskvann trengs for landbruk og som drikkevann. Mennesker kan ikke drikke havvann ettersom det er om lag fire ganger saltere enn vannet inni kroppen. Drikker man saltvann, vil denne sterke saltblandingen trekke vann ut av cellene og de tørker ut. Ved å drikke saltvann, blir blodet på utsiden av celleveggen saltere enn væsken inni cellene. Celleveggen er som et slags tynt filter – en membran, og denne kan slippe gjennom vann, men ikke salt.

I løpet av de siste 20 årene har etterspørselen etter vann i Saudi-Arabia økt med mer enn 40 prosent. Saudiaraberne bruker dessuten mer enn dobbelt så mye vann per hode enn hva vannrike Norge gjør. Det store vannforbruket har sammenheng med at mer enn 70 prosent av ferskvannet i Midtøsten brukes til jordbruksformål.

Å produsere ferskvann fra sjøvann er en svært energikrevende prosess. Omvendt osmose er den vanligste metoden i moderne avsaltingsanlegg. Teknikken går ut på å bruke energi til å presse vann gjennom en membran som stopper saltene, ikke ulikt slik en finmasket sil fungerer.

Det er derimot kostbart og forurensende å framstille ferskvann fra sjøvann. Kostnadene for å avsalte sjøvann (infrastruktur, energi og vedlikehold) er generelt høyere enn ferskvann fra elver eller grunnvann, resirkulering av vann og vannkonservering, men alternativer er ikke alltid tilgjengelig. Kostnader for avsalting i Israel eller Singapore var per 2018 0,50 USD per kubikkmeter. Mer enn halvparten av kostnadene kommer direkte fra utgiftene med energi, og ettersom energiprisene er meget flyktig, kan de faktiske kostnadene variere betydelig.

Forurensning fra avsaltingen er et miljøproblem. I andre enden av avsaltingsprosessen slippes sterk saltsuppe fra ferskvannet. I tillegg til salt inneholder den sterke konsentrasjoner av andre stoffer som finnes naturlig i sjøvann – mangan, bly og jod, og dessuten rester av utslipp fra mennesker, for eksempel nitrater.

## Referanser

 
## Eksterne lenker
* European Desalination Society
* «Desalination: A National Perspective», *National Academies Press*
* «Desalination: option or distraction?» (PDF), *World Wildlife Fund*
* Nuclear Desalination , *IAEA*
Royal Oak Charter Township

**Royal Oak Charter Township** er et tettsted i Oakland County i den amerikanske delstaten Michigan. Royal Oak er en forstad til Detroit, og er en del av Detroitområdet. Ifølge United States Census Bureau, var folketallet i 2000 på 5 446 innbyggere. Den nærliggende byen Royal Oak er separat fra tettstedet.

Inntil 2004, besto stedet av to sepparate områder i Oakland County. Den større delen gikk langs 8 Mile Road, ved grensen til Detroit, Oak Park og Ferndale. En mindre del, som lå nordvest for den andre delen, ved Oak Park og Southfield, ble annektert av Oak Park 1. november 2004.

Ifølge et 2007 anslag, hadde stedet ifølge United States Census Bureau et folketall på 2 712, p.g.a. annekteringen i 2004.

Stedet er preget av slitne nabolag og høy arbeidsledighet, og ligner i så måte mer på Detroit, enn andre byer i Oakland County.

## Referanser


## Eksterne lenker
*
BDS

**BDS** kan vise til:
* Det Bergenske Dampskibsselskab
* Boeing Defense, Space & Security
* Boycott, Divestment and Sanctions
Mackinaw City

**Mackinaw City** er en landsby i Emmet County og Cheboygan County i den amerikanske delstaten Michigan. Folketallet i 2000 var 859 ifølge United States Census Bureau. Navnet "Mackinaw City" er litt misledende da det egentlig er en landsby. Folketallet vokser voldsomt i turistsesongen, da sesongarbeidere kommer i stort antall for å jobbe på hoteller og andre turistaktiviteter ved Mackinacstredet. Mackinaw City er ved sørlige enden av Mackinacbroen, som går til den øvre halvøya av Michigan. Mackinaw City, sammen med St. Ignace over stredet, er en base for fergeselskaper med fergeruter til Mackinac Island.

## Referanser


## Eksterne lenker
* 
* (en) Mackinaw Area Visitors Bureau, med arrangementskalender
* (en) Mackinaw area Chamber of Commerce, med arrangementskalender
Hans Geiger

**Johannes («Hans») Wilhelm Geiger** (født 30. september 1882 i Neustadt an der Weinstraße, død 24. september 1945 i Potsdam) var en tysk fysiker. Han er best kjent på grunn av geigertelleren som han og kollegaen Walther Müller utviklet.

Etter å ha studert under Ernest Rutherford, vendte Geiger tilbake til Tyskland, der han snart fikk ledende akademiske stillinger. Han var en av de mest aktive blant de ledende tyske fysikere som støttet Adolf Hitlers vei til makten. Geiger vendte seg mot sine jødiske kolleger, også de som i sin tid hadde hjulpet ham, og så ut til å ha glede av det når han kunne avvise deres bønn om hjelp til å få stillinger i utlandet.

## Priser (utvalg)
* 1929 – Hughesmedaljen

## Referanser
Pedersdalen

**Pedersdalen** (også kalt **st. Pedersdalen**, **Persdalen**) er et område i østre bydel i Stavanger som kan ha sitt navn av at den kan ha vært eid av Peterskirken i middelalderen. Området strakte seg mellom dagens Øvre og Nedre Dalgate, Kongsteinsgata og Tårngata. Grensen mellom Pedersdalen og Pedersgjerdet gikk mellom Hetlandsgata og Brødregata. Alle de tre Dalgatene, midtre, øvre og nedre, har navn fra Pedersdalen.

Pedersgjerdet var tidligere en husmannsplass under Bergeland.  Området ble regulert på 1860-tallet av underoffiser Sandmark til boligområde, og så solgt ved offentlig auksjon av Kirkedepartementet.

## Referanser
* Berntsen, Mandius. Stedsnavn i Stavanger by og nærmeste omegn. Stavanger, 1939
* Tønnesen Arthur J.: Kongsteinssmauet, Stavanger Aftenblad, 1970

## Noter
Båtlue

En **båtlue** er en enkel, sammenleggbar lue formet som skroget på en hvelvet båt, det vil si med spiss eller brett i begge ender. Båtluer brukes først og fremst som uniformsluer, enten det gjelder lette feltluer for militæret, politiet, speidere eller andre. Hvite båtluer for kokker og arbeidere i næringsmiddelindustrien er ofte laget av papir og kan kastes etter bruk. Båtluer kan være utstyrt med sideklaffer som kan brettes ned over ørene, knapper, spenner, bånd, dusker, kokarder og andre merker.

## Betegnelser
Lette feltluer eller kvarterluer uten skygge og i båtform som kan bæres sammenklappet på en person eller oppakning, kan på dansk også kalles *hjelmhue*, *spidshue* eller *skråhue*. På amerikansk og engelsk kalles hodeplagget *side cap*, *overseas cap* eller *garrison cap*.

## Bruk


John Ingebrigt Rognes, NBF.32105.jpg|John Ingebrigt Rognes (1902-1949)  ca. 1924
Ole_Imerslun_Reistad.jpg|Ole Reistad, norsk oberstløytnant under andre verdenskrig iført flyveruniform med typisk båtlue
Omar-n-bradley-contrast-adjusted.jpg|Den amerikanske generalen Omar N. Bradley i United States Army iført båtlue, på engelsk blant annet kalt *garrison cap*.

N.G. Chavasse, VC.jpg|Skotsk *[[highland dress]]* omfatter ulike typer tradisjonelle luer, blant annet den båtlueliknende *[[glengarry]]*, uniformslue med kokarde på venstre side og bånd i nakken.
Mobutu.jpg|Zaires tidligere president Mobutu (1930-1997) iført en type båtlue av leopardskinn. Foto fra 1983.


## Se også
* Beret
* Feltlue

## Referanser


## Eksterne lenker
* 
*
Det Bergenske Dampskibsselskab

**Det Bergenske Dampskibsselskab** (BDS) var et norsk rederi som ble stiftet i Bergen 12. desember 1851. Formålet var å drive rutetrafikk mellom Bergen og hansestaden Hamburg i Tyskland.

## Historikk
Rederiet fikk sitt første skip DS «Bergen» året etter etableringen. Opp gjennom årene startet BDS flere ruter til andre europeiske land, og senere også til Amerika. BDS var også et hurtigruterederi fra 1894 til 1979. I 1927 fikk BDS overlevert luksus-cruiseskipet MY «Stella Polaris» som skulle gjøre rederiets navn kjent over hele verden.

### Andre verdenskrig
Fra utbruddet av andre verdenskrig i 1939 og frem til angrepet på Norge 9. april 1940 var Bergen et spionreir, der spesielt tyske og engelske - men tidvis også franske og sovjetiske - agenter var aktive. Nordenfjeldske hadde lokaler på Bradbenken i Slottsgaten 1, bygget i 1919 og i dag driftet som hotell. Også det britiske konsulatet holdt til her, med administrasjon av konvoier og kartlegging av tyske aktiviteter - mens de selv ble observert av tysk etterretning, *[[Abwehr]]*, forkledd som sildeimportøren «Deufrika» med adresse på Torgallmenningen. 9. april måtte den engelske spesialagenten Andrew Croft i hast brenne de hemmelige dokumentene som ble oppbevart i Slottsgaten 1, men ble nødt til å flykte fra byen før han var ferdig. *Abwehr*-offiseren Hermann Bode med oppdraget *die Papiere des Consular Shippingadviser sicherzustellen* («å sikre seg papirene til konsulatets shipping-rådgiver») fant dermed Crofts kodebok etterlatt i Slottsgaten. Funnet ble sendt til Berlin, der kodeknekkerne løste fire britiske koder, deriblant den særdeles viktige *Merchant Navy Code* («handelsflåtens kode»). Slik fikk tyskerne kjennskap til hvor de allierte konvoiene ville gå, så tyske ubåter kunne finne dem.

Under Thomas S. Falcks ledelse tok BDS på seg en mengde oppdrag for den tyske okkupasjonsmakten, deriblant frakt av sement fra Tyskland til Norge. Samtidig var 13 av rederiets skip underlagt Nortraships (og dermed alliert) kontroll.

### Overtagelse
Selskapet ble oppkjøpt av Sandefjordselskapet Kosmos AS i november 1984, og ble videresolgt til RoNoTro AS i desember 1988. BDS ble da stykket opp, og virksomheten videreført av de nye eierne. BDS' skorsteinsmerke med tre hvite ringer forsvant for alltid. J. Ludwig Mowinckels rederi kjøpte i 1990 arkivet, kontorbygningen og rettighetene til å bruke navnet og symbolene til Det Bergenske Dampskibsselskab. Rederiet eksisterer derfor fortsatt på papiret og har et eget styre, men lite tyder på at Mowinckels kommer til å gjøre bruk av sine rettigheter og aktivere rederiet igjen.

## Noen av rederiets skip
:*Se også [[Liste over hurtigruteskip]] for BDS' historie i hurtigruten.*

## Referanser


## Kilder
*Liv Marit Haakenstad: *Slektsgranskerens guide til utvandringen 1825–1930*. Orion forlag 2008. ISBN 978-82-458-0848-3
*Bergen byleksikon: Bergenske Dampskibsselskab Besøkt 18. mars 2015
Hans Brattestå

**Hans Brattestå** (født 1947) er en norsk jurist som var Stortingets direktør fra 1990 til 2012. Han ble ansatt på Stortinget i 1987 som Stortingets kontorsjef og leder for Stortingets konstitusjonelle avdeling. Han tjenestegjorde i Utenrikstjenesten fra 1978 til 1984, med en periode i Tel Aviv og en periode i Washington.

Det kongelige hoff kunngjorde 26. mars 2009 at kongen har utnevnt Brattestå til kommandør av St. Olavs Orden «for embetsfortjeneste.»

## Referanser
Det forente kongeriket Nederlandene

**Det forente kongeriket Nederlandene** (1815 – 1830) (1839) (nederlandsk: Verenigd Koninkrijk der Nederlanden, fransk: Royaume-Uni des Pays-Bas) var det uoffisielle navnet brukt på den europeiske staten som Wienerkongressen i 1815 besluttet å opprette etter Napoleonskrigene. Den nye staten ble dannet av de forhenværende statene eller områdene De forente Nederlandene, De spanske Nederlandene og Fyrstbispedømmet Liége. I tillegg var Storhertugdømmet Luxembourg forbundet med Det forente nederlandske kongedømme gjennom en personalunion.

Den belgiske revolusjonen i 1830 ga nådestøtet til Det forente kongeriket Nederlandene, og de to nye landene Nederland og Belgia oppsto, etterhvert også Luxembourg.
Harry Hebner

**Harry Joseph Hebner** (født 15. juni 1891, død 12. oktober 1968) var en amerikansk svømmer som deltok flere olympiske leker, 1908 i London, 1912 i Stockholm og 1920 i Antwerpen.

Hebner ble olympisk mester i svømming under OL 1912 i Stockholm. Han vant 100 meter rygg med tiden 1.21,2 foran to tyske svømmere. Han var også med på det amerikanske laget som kom på andreplass på 4 x 200 meter fri. Fire år tidligere, under OL 1908 i London, var Hebner med på USAs lag på 4 x 200 meter fri, da kom de på tredjeplass.

Hebner var med på det amerikanske vannpololaget under OL 1920 i Antwerpen som endte på fjerdeplass.

## OL-medaljer
* 1912  Stockholm -  **Gull** i svømming, 100 meter rygg 
* 1912  Stockholm -  Sølv i svømming, 4 x 200 meter fri (USA)
* 1908  Storbritannia -  Bronse i svømming, 4 x 200 meter fri (USA)

## Referanser


## Eksterne lenker
*
Château Dauzac

**Château Dauzac** er en vinprodusent fra Margaux i Bordeaux-regionen i Frankrike. Vinen som produseres her er klassifisert som en av de atten *Cinquièmes Crus* i den offisielle klassifikasjonen av Bordeauxviner fra 1855. Chateauet har et område på 400 638 m² hvorav 58 % er plantet med Cabernet Sauvignon, 37 % med Merlot og 5 % med Cabernet Franc. Vinenes alder er mellom 18 og 20 år. Chateauet produserer også et vinmerke kalt *La Bastide Dauzac*. Det ledes av vinmaker André Lurton.

## Referanser


## Eksterne lenker
* Château Dauzacs offisielle nettside
* Andre Lurtons nettside
Leslie Boardman

**Leslie Boardman** (født 2. august 1889, død 23. november 1975) var en australsk svømmer som deltok under OL 1912 i Stockholm.

Boardman ble olympisk mester i svømming under OL 1912 i Stockholm. Han var med på laget fra Australasia som vant 4 x 200 meter stafett. De vant foran USA med ny verdensrekord; 10.11,2. De andre svømmerne på gull-laget var Cecil Healy, Malcolm Champion og Harold Hardwick.

## OL-medaljer
* 1912  Stockholm -  **Gull** i svømming, 4 x 200 meter fri (Australasia)

## Referanser


## Eksterne lenker
*
Barry Venison

**Barry Venison** (født 16. august 1964 i Consett) er en tidligere fotballspiller. Hans posisjon var forsvarsspiller.

Venison startet sin karriere i Sunderland AFC som 17-åring 10. oktober 1981 i bortekampen mot Notts County FC på Meadow Lane i en kamp laget tapte 0-2.

Han ble værende i klubben frem til 31. juli 1986 da Kenny Dalglish betalte 200&nbsp;000 pund for å hente ham til Liverpool FC. Han fikk sin debut 16. august samme år i Charity Shield-kampen på Wembley Stadium mot Everton FC i en kamp som endte 1-1. Han fikk totalt 158 kamper og scoret tre mål for Anfield-klubben før han ble solgt til Newcastle for 200&nbsp;000 pund 31. juli 1986.

Her spilte han totalt 130 kamper. I 1995 signerte han for den tyrkiske klubben Galatasaray. Her ble han kun en kort periode idet han vendte tilbake til England og Southampton FC senere i sesongen hvor han ble til han ble tvunget å legge opp karrieren 26. oktober 1996 på grunn av en ryggskade.

Han fikk to landskamper for , og ti-U 21 kamper.

## Medaljer
### Sunderland
#### Som nr. 2
* **[[1985]]:** Tapende finalist Ligacup.

### Liverpool
#### Som vinner
* **[[1988]], [[1990]]:** Ligamester 1. divisjon.
* **[[1989]]:** FA-Cup.
* **[[1986]], [[1988]], [[1989]], [[1990]]:** Charity Shield.
* **[[1986]]: [[ScreenSport Super Cup]].

==== Som nr. 2 ====
* **1987:** Tapende finalist [[Ligacupen|Ligacup]].

=== Newcastle ===
==== Som vinner ====
* **1993:''' Ligamester 2. divisjon.

## Referanser


## Eksterne lenker
* 
* Profil på Liverpools offisielle hjemmeside.
* Profil på LFChistory.net.
Veier i Rogaland

I Rogaland var det per 1. januar 2007 til sammen 5 982&nbsp;km offentlige veier, noe som utgjorde 6,44 % av landets samlede veilengde på 92 946&nbsp;km. Av dette var 1 181&nbsp;km riksveier/europaveier, 1 806&nbsp;km fylkesveier og 2 995&nbsp;km kommunale veier.

Rogaland er for øvrig det fylket i Norge som har flest fylkesveier.

## Fylkets viktigste veier

Rogaland har to europaveier: E39 og E134. Europavei 39 går fra Moi i Lund i sør, via Sandnes, Stavanger og ferge over Boknafjorden til Tysvær i nord. Europavei 134 går fra Ølen i Vindafjord til Haugesund.

Andre viktige veier i fylket er riksvei 13 fra Sandnes via Tau, Hjelmeland og Suldal mot Røldal, fylkesvei 44 fra Flekkefjord via Egersund og Sandnes til Stavanger, fylkesvei 47 fra Skudeneshavn via Haugesund til Sveio, fylkesvei 46 fra Knapphus i Vindafjord til Berge i Suldal, og fylkesvei 45 fra Sirdal til Ålgård. Flere kortere riksveier rundt Sandnes og Stavanger har også mye trafikk.

## Bruer og tunneler

Stavanger bybru er den lengste brua på en fylkesvei i Norge.

### Undersjøiske tunneler i Rogaland
Rogaland har to undersjøiske tunneler. Både Byfjordtunnelen og Mastrafjordtunnelen på europavei 39 er del av Rennfast, som ga fastlandsforbindelse til Rennesøy kommune. Byfjordtunnelen knytter sammen øya Sokn og fastlandet, mens Mastrafjordtunnelen forbinder øyene Mosterøy og Rennesøy.

## Viktige øyforbindelser og fjelloverganger
### Øyforbindelser
Fylkets viktigste øyforbindelser er fastlandsforbindelsene til Rennesøy og Bokn på europavei 39, som også forkortet fergestrekningen over Boknafjorden. Andre viktige forbindelser er Karmsund bru mellom fastlandet og Karmøy (riksvei 47), og Lysefjordbrua (arm av riksvei 13), som gir Forsand veiforbindelse med omverdenen.

### Fjelloverganger
Alle fjellovergangene som har betydning for Rogaland har høyeste punkt utenfor fylket. Av egentlige fjelloverganger i fylket kan nevnes fylkesvei 45 i Hunnedalen og fylkesvei 42 i Gyadalen, som begge har høyeste punkt i Vest-Agder, samt fylkesvei 520 gjennom Ekkjeskaret, med høyeste punkt i Hordaland. Den fjellovergangen som har størst betydning for Rogaland er imidlertid europavei 134 over Haukelifjell, som ligger i Hordaland og Telemark.

## Se også
*Kategorien Veier i Rogaland med underkategorier
*Liste over broer i Norge etter lengde
*Veitunneler i Norge
*Undersjøiske veitunneler i Norge
*Lengste veitunneler i hvert fylke

## Referanser
Deletionpedia

**Deletionpedia** er en MediaWikibasert engelskspråklig nettside som inneholder slettede artikler fra engelsk Wikipedia. Deletionpedias versjon inneholder også mer informasjon om slettingen, som for eksempel hvorvidt artikkelen ble hurtigslettet eller hvor på Wikipedia man kan finne diskusjon rundt slettingen. Deletionpedia har samlet omtrent 64 000 artikler som ble slettet fra engelsk Wikipedia mellom februar og september 2008.

Det finnes også en lignende variant med samme navn, som inneholder artikler fra fransk, nederlandsk, tysk og svensk wikipedia.

## Referanser


## Eksterne lenker
*
Walter Bathe

**Walter Bathe** (født 1. desember 1892 i Schlesien, død 21. september 1959) var en tysk svømmer som deltok under OL 1912 i Stockholm.

Bathe ble olympisk mester i svømming to ganger under OL 1912 i Stockholm. Han vant både 200- og 400 meter bryst. På begge distansene satte han ny olympisk rekord; 3.01.8 på 200 og 6.29,6 på 400 meter bryst.

## OL-medaljer
* 1912  Stockholm -  **Gull** i svømming, 200 meter bryst 
* 1912  Stockholm -  **Gull** i svømming, 400 meter bryst

## Referanser


## Eksterne lenker
*
Duke Kahanamoku

**Duke Paoa Kahinu Mokoe Hulikohola Kahanamoku** (født 24. august 1890 i Honolulu, død 22. januar 1968 i Honolulu) var en amerikansk svømmer som var sentral i populariseringen av surfing. Han deltok i flere olympiske leker, 1912 i Stockholm, 1920 i Antwerpen og 1924 i Paris.

Kahanamoku ble olympisk mester i svømming under OL 1912 i Stockholm. Han vant 100 meter fri. Han var også med på det amerikanske laget som kom på andreplass på 4 x 200 meter fri bak Australasia

Åtte år senere, under OL 1920 i Antwerpen forsvarte han sin olympiske tittel på 100 meter. Han var også med på det amerikanske laget som vant 4 x 200 meter fri. I OL 1924 i Paris kom han på andreplass på 100 meter fri bak Johnny Weissmuller og foran sin eldre bror Samuel Kahanamoku.

## OL-medaljer
*  1912  Stockholm -  **Gull** i svømming, 100 meter fri  USA
*  1920  Antwerpen - **Gull** i svømming, 100 meter fri  USA
*  1920  Antwerpen -  **Gull** i svømming, 4 x 200 meter fri  USA
*  1912  Stockholm -  Sølv i svømming, 4 x 200 meter fri  USA 
*  1924  Paris - Sølv i svømming, 100 meter fri  USA

## Referanser


## Eksterne lenker
* 
* 
* 
*
Redningspakken for USAs finanssystem 2008

En **redningspakke for det amerikanske finanssystemet** ble foreslått av USAs president George W. Bush og finansminister Henry Paulson under finanskrisen i 2008. Hensikten med redningsplanen er å restabilisere den amerikanske økonomien, som har opplevd kaostilstander siden høsten 2008. 

En første versjon av redningsplanen ble vedtatt i det amerikanske Senatet, men ble forkastet i Representantenes hus mandag 29. september med 228 stemmer mot og 205 for. De fleste republikanske representantene stemte imot forslaget, ideologisk begrunnet i at det er sosialistisk å bruke statlige skattemidler for å redde den private sektoren, mens de fleste demokratiske representantene stemte for krisepakken. Både amerikanske og norske børser reagerte med kraftige børsfall.

En revidert versjon ble lagt fram og vedtatt i Senatet 2. oktober 2008. Kongressen vedtok planen dagen etter. Andre og vedtatte utgave av planen går ut på at den amerikanske staten vil garantere for innskuddsbeløp på opp til 250 000 dollar og bruke 700 milliarder dollar på å kjøpe ut dårlige lån. I tillegg vil skattelettelser gis både til privatpersoner og selskaper.
VM i friidrett 2005 – Maraton kvinner

__NOTOC__

De offisielle resultatene ved øvelsen **Maraton damer** ved VM i friidrett 2005 i Helsingfors, Finland, avholdt på søndag 14. august.

Kirsten Melkevik Otterbu representerte Norge og kom på 28.-plass.

## Medaljevinnere

## Resultater

## Eksterne lenker
* IAAF Resultater
John Howe

**John Howe** er navnet til flere personer:

* John Howe (fotballspiller), en britisk fotballspiller.
* John Howe (kunstner), en canadisk illustratør, kjent for sine mange illustrasjoner til J.R.R. Tolkiens bøker.
Ofotens Dampskibsselskab

**Ofotens Dampskibsselskab** (ODS) var et rederi som ble grunnlagt 24. juli 1912 i Narvik. Formålet var å drive lokaltrafikk på Ofotfjorden, og i 1914 fikk rederiet overlevert sitt første skip, DS «Barøy». I 1936 kom ODS inn i hurtigruten med skipet DS «Nordnorge». Administrerende direktør i flere tiår var Waldemar Høy. I 1985 kjøpte ODS 68 % av aksjene i Vesteraalens Dampskibsselskab (VDS), og tok dermed over kontrollen av rederiet.

I 1987 ble ODS og VDS formelt slått sammen, og det nye selskapet fikk navnet Ofotens og Vesteraalens Dampskibsselskab (OVDS). Rederilogoen og skorsteinsmerket til ODS ble videreført i det nye rederiet. OVDS ble i 2006 slått sammen med Troms Fylkes Dampskibsselskap (TFDS) og dannet Hurtigruten Group, senere omdøpt Hurtigruten ASA.

## Rederiets skip

Ukomplett

## Eksterne lenker
* Hurtigrutemuseet – Rederier
Fanny Durack

**Sarah Frances «Fanny» Durack** (1889–1956) var en australsk svømmer som deltok under OL 1912 i Stockholm.
 
Durack ble olympisk mester i svømming under OL 1912 i Stockholm. Hun vant 100 meter meter fri for damer med tiden 1.22,2 foran sin landsmann Mina Wylie. Det var første gangen damer fikk lov å delta i en olympisk svømmekonkurranse. Totalt deltok tjuesju damer fra åtte nasjoner på 100 meter fri.

## OL-medaljer
*  1912  Stockholm - **Gull** i svømming, 100 meter fri  Australasia

## Referanser


## Eksterne lenker
*
Abondance

**Abondance** er en fransk kurase.

## Historie og utbredelse
Rasen har sitt utspring i Haute-Savoie i Frankrike. Stambok ble etablert i 1895. I dag finnes det cirka 150 000 kyr av rasen i Frankrike. I tillegg finnes rasen i Nord-Amerika, Irak og Afrika.  

## Utseende og egenskaper
Fargen er hornet, rød, med hvitt hode. Middelvekt og -høyde for kyr er 650 kg og 140 cm. Gjennomsnittlig årsavdrått er 6000 kg. Melka er rik på protein og er derfor velegnet til osteproduksjon. Osten som produseres heter også Abondance.

## Se også
*Liste over kuraser

## Eksterne lenker
*la race Abondance
Isabella Moore

**Isabella «Belle» Mary Moore** (1894–1975) var en britisk svømmer som deltok under OL 1912 i Stockholm.

Moore ble olympisk mester i svømming under OL 1912 i Stockholm. Hun var med på det britiske laget som vant 4 x 100 meter fri. De vant foran Tyskland med tiden 5.52,8. De andre svømmerne på gull-laget var Jennie Fletcher, Annie Speirs og Irene Steer. Det var kun fire nasjoner som stilte med lag i 4 x 100 meter fri for damer. Finalen ble avholdt 15. juli 1912. På 100 meter fri individuelt ble hun utslått i semifinaleheatet.

## OL-medaljer
* 1912  Stockholm -  **Gull** i svømming, 4 x 100 meter fri (Storbritannia)

## Eksterne lenker
*
Juan Fernández-øyene

**Juan Fernández-øyene** (spansk: *Archipiélago Juan Fernández*) er et lite arkipel i det sørøstlige Stillehavet som tilhører Chile. Juan Fernández-øyene ligger cirka 660 kilometer vest for Chiles kyst og byen Valparaíso.

Øyene er bebodd av om lag 600 innbyggere, hvorav de fleste bor i hovedstaden San Juan Bautista ved Cumberland-bukta på hovedøyas nordlige del. Øyene utgjør en egen kommune i provinsen Valparaíso. Påskeøya administreres også herfra.

Arkipelet er av vulkansk opphav, har et areal på ca. 181&nbsp;km² og består av tre større øyer:
* Isla Robinson Crusoe, ca. 93&nbsp;km², hovedøya
* Isla Santa Clara, ca. 5&nbsp;km², ca. 1,5&nbsp;km sørvest for hovedøya
* Isla Alejandro Selkirk, ca. 85&nbsp;km², ca. 181&nbsp;km vest for hovedøya
I tillegg kommer flere småøyer, blant dem *Islote Juananga* rett nord for hovedøya.

Høyeste punkt er *Cerro de los Inocentes* som ligger på øya *Isla Alejandro Selkirk*, 1&nbsp;329 moh. Arkipelet ble erklært naturreservatet «Parque Nacional Archipiélago de Juan Fernández» i 1935 og fikk i 1977 status som biosfærereservat av UNESCO.

## Referanser


## Eksterne lenker
* 
* Om Juan Fernández-øyene
* Chiles turistbyrå om Juan Fernández-øyene
* Om naturreservatet
Den usbekiske sosialistiske sovjetrepublikk

**Usbekiske SSR** var Usbekistans navn som sovjetrepublikk. Den ble opprettet i 1924 etter at Turkestans ASSR, Det bukhariske folkets sovjetrepublikk og Den khwarezmiske folkerepublikken ble slått sammen og delt opp i fem nye sovjetrepublikker. Tadsjikiske SSR var fram til 1929 en autonom sovjetrepublik innen Usbekiske SSR, men ble deretter egen sovjetrepublikk. I 1936 ble Usbekiske SSR utvidet med Karakalpakiske ASSR som ble overført fra Kasakhiske SSR.

Islam Karimov ble i 1990 president i Usbekiske SSR, og deretter president i det selvstendige Usbekistan fra 1991.

## Referanser




## Eksterne lenker
*
Dexterfe

**Dexter** er en irsk kurase, og den minste av de europeiske krøtterartene, omtrent halvparten i størrelse av eksempelvis tradisjonell herefordkveg. Dexter ble betraktet som en sjelden kurase, men er i dag vurdert som ute av faresonen av organisasjonen Livestock Conservancy.

## Historie og utbredelse
Dexter har sin opprinnelse sørvest i Irland. De første skriftlige kilder om rasen er fra 1845. Rasen ble innført til England i 1882, og i 1892 ble et eget avlslag opprettet. De siste 25-30 har rasen fått stor popularitet, og er etablert i flere land. I Norge finnes det cirka 70 kyr av rasen.  

## Utseende og egenskaper
Dexter er en veldig liten rase. Gjennomsnittlig vekt for kyr er 300 kg med høyde på 90-110 cm. Rasen brukes både som melkekyr og som ammekyr til kjøttproduksjon. Gjennomsnittlig årsavdrått er 2300 kg. I forhold til fôrinntaket er kjøtt- og melkeproduksjonen god. Rasen finnes i en rekke fargevarianter, med svart som dominerende.

## Referanser


## Se også
*Ku
*Liste over kuraser

## Eksterne lenker
* Norsk Dexter Forening
* The Dexter Cattle Society
Erik Friborg

**Erik Friborg** (1893–1968) var en svensk syklist som deltok i OL 1912 i Stockholm.

Friborg ble olympisk mester i sykkel under OL 1912 i Stockholm. Han var med på det svenske laget som vant lagkonkurransen over 320 kilometer foran Storbritannia. De andre syklistene på laget var Ragnar Malm,  Axel Persson og Algot Lönn. Det ble kun kjørt et ritt i OL i 1912. I lagkonkurransen ble tidene til de fire beste syklistene på hvert lag summert og laget med den beste tiden sammenlagt vant. Svenskene som vant kom individuelt på plass nummer 7, 8, 9 og 10.

## OL-medaljer
*  1912  Stockholm - **Gull** i sykling, 320 kilometer lagkonkurranse  Sverige

## Referanser


## Eksterne lenker
*
Meles Zenawi

**Meles Zenawi** (født **Legesse Meles Asres**; 1955–2012) var en etiopisk politiker og Etiopias statsminister frem til sin død. Han var landets president fra 1991 til 1995. 

## Liv og virke
### Bakgrunn
Zenawi var sønn av etiopieren Zenawi Asres fra Adwa og av Alemash Guebreluel fra Adi Quala i Eritrea. Han var det tredje av seks barn. Hans første navn var **Legesse** (det gir Legesse Zenawi, ge'ez: ለገሰ ዜናዊ *legesse zēnāwī*). Han skulle imidlertid bli bedre kjent under sitt nom de guerre *Meles*, som han tok for å ære universitetsstudenten Meles Tekle, også fra Tigray, som var blitt henrettet av Mengistus regjering i 1975.

Zenawi fullførte videregående skole i 1972 på Generelt WinGate School i Addis Abeba. Han begynte på det medisinske fakultet ved Addis Abeba University (tidligere kjent som Haile Selassie-universitet), der han studerte i to år før han avbrøt sine studier i 1974 for å delta i Tigrayan People's Liberation Front.

### Geriljakamp og politiske verv
Som ung sluttet Zenawi seg til en geriljagruppe som kjempet mot president Mengistu Haile Mariam. Da denne måtte flykte fra landet i 1991 ble Zenawi president. Han var Etiopias president i perioden 28. mai 1991 til 22. august 1995.

Zenawi ble før 1997 ansett for å være en demokratisk leder som arbeidet for en bedre utvikling i Etiopia. Statsministeren ble imidlertid beskyldt av mange valgobservatører siden valget i 2005 for å være en diktator, på grunn av at hans regjeringssoldater drepte over 200 demonstranter på Addis Abebas gater og fengslet flere tusen.

Zenawi gjorde seg bemerket internasjonalt. Blant annet var han representant for Afrika ved klimaforhandlingene i København i desember 2009. I 2010 ble det meldt at han skulle sitte i ledelsen for et FN-klimapanel som skulle sikre 100 milliarder amerikanske dollar i året innen 2020 for klimatiltak i utviklingsland.

Zenawi døde den 20. august 2012 etter lengre tids sykdom.

## Referanser


## Eksterne lenker
*
Amadeus (teaterstykke)

«**Amadeus**» er et skuespill fra av den britiske forfatteren og dramatikeren Peter Shaffer. Stykket hadde premiere ved Royal National Theatre i London i 1979.

Stykket handler om konkurranseforholdet mellom komponistene Wolfgang Amadeus Mozart og Antonio Salieri. Stykket bygger på myten om at Sallieri var skyld i Mozarts tidlige død, og er inspirert av Aleksandr Pusjkins korte teatertekst *Mozart og Salieri* fra 1830.

## Handling
Komponisten Salieri er nå en gammel mann som påstår å ha brukt gift for å myrde Mozart. Historien hopper deretter tilbake til det attende århundre, i en tid da Salieri ikke har møtt Mozart, men har hørt om Mozart og musikken hans. Salieri elsker Mozarts komposisjoner og er begeistret over muligheten til å møte ham. Men når han endelig får øye på Mozart, blir han dypt skuffet på grunn av Mozarts dårlige oppførsel. Salieri, som har vært en troende katolikk hele livet, kan ikke tro at Gud noensinne ville ha valgt Mozart fremfor Salieri for å skrive så fantastiske komposisjoner som Mozart har skrevet.

Salieri gir deretter avkall på sin religion, og lover å gjøre alt som står i hans makt for å ødelegge Mozart. Salieri later som han er Mozarts allierte, men i virkeligheten forsøker han å ødelegge Mozarts rykte og enhver suksess komposisjonene hans kan få. Salieri ydmyker også Mozarts kone, når hun kommer til Salieri for å be om hjelp. Salieri forsøker til slitt å begå selvmord med en barberhøvel, i et siste forsøk på å bli husket for ettertiden. Han etterlater seg også en falsk tilståelse, om å ha myrdet Mozart med arsenikk. Men Salieri overlever selvmordsforsøket sitt, og tilståelsen hans blir møtt med vantro av omverdenen. Dette gjør at Salieri igjen må velte seg i middelmådighet.

## Filmatisering
Filmen ''Amadeus'' hadde premiere i Los Angeles i USA 19. september, 1984. Filmen er regissert av Miloš Forman, med skuespilleren Tom Hulce som Mozart og F. Murray Abraham som Antonio Sallieri. Filmen vant åtte Oscars, samt flere andre priser, blant annet Amanda for beste utenlandske spillefilm.

## Produksjoner i Norge
* 1980: Nationaltheatret med Ole Jørgen Nilsen som Sallieri og Svein Sturla Hungnes som Mozart. Regi var ved Toralv Maurstad, kostymer ved Bruce Snyder og scenografi ved Lubos Hruza.
* 2001: Trøndelag Teater med Terje Strømdahl som Salieri og Anders Baasmo som Mozart. Regi: Carl Jørgen Kiønig.
* 2022: Trøndelag Teater med Øyvind Brandtzæg som Salieri og Emil Olafsson som Mozart. Regi ved Mads Bones

## Referanser
Mengistu Haile Mariam

**Mengistu Haile Mariam** (መንግስቱ ኃይለ ማርያም, uttales [məngɨstu haylə marjam]) (født 1937) er en etiopisk militæroffiser og politiker. Han var den mest fremstående offiser i Derg, den marxistiske militærjuntaen som styrte Etiopia fra 1974 til 1987. Fra 1987 til 1991 var Mengistu Haile Mariam president i Den demokratiske folkerepublikken Etiopia.

Mengistu var opprinnelig en av de mindre viktige blant offiserene som grep makten og styrtet keiser Haile Selassie I. Etter statskuppet i 1974 ble han sendt fra Harar til hovedstaden Addis Abeba for å representere Tredje divisjon, men maktet i tiden fra juli til september 1974 å bli et av de mest innflytelsesrike medlemmene av Derg, gruppen av nye militære makthavere. Mengistu anses som en hovedmann bak den etiopiske røde terror i årene 1977 til 1978, da det ble satt i verk en undertrykkelseskampanje mot medlemmer av Etiopias revolusjonære folkeparti og opposisjonelle fra andre partier. 

Etter et langvarig opprør mot hans styre måtte Mengistu oppgi makten og i 1991 flyktet han til Zimbabwe. Han har fortsatt tilhold der, til tross for at en etiopisk domstol in absentia har funnet ham skyldig i folkemord.

## Referanser


## Eksterne lenker
*
Korea National Oil Corporation

**Korea National Oil Corporation (KNOC)** er Sør-Koreas nasjonale olje- og gasselskap, og er et av landets viktigste industriselskaper. 

KNOC driver olje- og gassfelt i Vietnam, Libya, Peru, Indonesia, Nigeria, Jemen, Kasakhstan, Russland, Canada og Sør-Korea. 
I 2010 kjøpte KNOC det britiske selskapet Dana Petroleum, og overtok dermed eierandeler i Nordsjøen, derliblant Norge, Afrika og Midtøsten.

## Referanser


## Eksterne lenker
* 
* Dana Petroleums nettsted
Isla Robinson Crusoe

**Isla Robinson Crusoe** («Robinson Crusoe-øya», spansk: *Isla Robinsón Crusoe*, tidligere *Isla Más A Tierra* – «øya nærmere land») er en liten øy i det sørøstlige Stillehavet som tilhører Chile. Isla Robinson Crusoe ble oppdaget 22. november 1574 av den spanske sjøfareren Juan Fernández.

## Geografi
Som den største øya er Isla Robinson Crusoe hovedøya i arkipelet Juan Fernández-øyene.  Øya ligger cirka 660 kilometer vest for kysten av Chile og byen Valparaíso.

Øya er av vulkansk opphav og har et areal på ca. 93 km². Den består stort sett av bratte daler og åser. Den sørvestlige delen utgjøres av den lille halvøya *Cordon Escarpado*. Ca 1,5 km sør for Isla Robinson Crusoe ligger den lille øya Isla Santa Clara.

*Cerro El Yunque* på sørsida av øya er med sine 915 moh. høyeste punkt.

Isla Robinson Cruso tilhører arkipelet Juan Fernández-øyene, som har en befolkning på ca. 600 innbyggere hvorav de fleste er bosatt i hovedstaden San Juan Bautista ved Bahía Cimberland på hovedøyas nordlige del. Juan Fernández-øyene har status som egen kommune i provinsen Valparaíso.

## Referanser


## Eksterne lenker
* 
*  Informasjon om Isla Robinson Crusoe 
* Bilder fra Isla Robinson Crusoe
Gjøvik og Toten Golfklubb

**Gjøvik og Toten Golfklubb** er en golfklubb på Sillongen i Vestre Toten i Innlandet som åpnet i juli 2002. Banen ligger i Vestre og Østre Toten kommuner, i et variert terreng av åpent landskap og lett skogsterreng, og er designet av Jeremy Turner.

## Eksterne lenker
* Gjøvik og Toten Golfklubb
Den thailandske solkalender

**Den thailandske solkalenderen** (thai: ปฏิทินสุริยคติ, *patitin suriyakati*) er en variant av den buddhistiske lunisolarkalenderen, og brukes ved siden av gregorianske kalenderen i Thailand. Den har vært landets offisielle kalendersystem siden 1888. Tidligere ble **[[den thailandske månekalenderen]]** (thai: ปฏิทินจันทรคติ, *patitin chantarakati*) brukt.

År  i den gregorianske kalenderen tilsvarer  (543 år i forskjell) i den thailandske, men  (544 år i forskjell) i den tradisjonelle buddhistiske. Den består av tolv måneder, som deles inn på samme måte i den thailandske solkalenderen og den gregorianske kalenderen.

Siden 1941 har det thailandske nyåret falt den 1. januar (tidligere den 31. mars). Dette betyr at år 1941 (2484 i den thailandske kalenderen) bare hadde ni måneder.

## Referanser
VM i friidrett 2005 – Maraton menn

__NOTOC__

De offisielle resultatene i øvelsen **Maraton herrer** i VM i friidrett 2005 i Helsingfors, Finland, avholdt lørdag 13. august.

Norge var ikke representert i øvelsen.

## Resultater

## Resultater

## Eksterne lenker
* IAAF resultater
Rudolph Lewis

**Rudolph «Okey» Lewis** (født 12. juli 1887, død 29. oktober 1933) var en sørafrikansk syklist som deltok under OL 1912 i Stockholm.

Lewis ble olympisk mester i sykkel under OL 1912 i Stockholm. Han vant den individuelle konkurransen over 320 kilometer med tiden 10 timer 42 minutter og 39 sekunder, nesten ni minutter raskere enn britten Frederick Grubb som kom på andreplass.

## OL-medaljer
* 1912  Stockholm -  **Gull** i sykling, 320 kilometer

## Eksterne lenker
*
Det Nordenfjeldske Dampskibsselskab

**Det Nordenfjeldske Dampskibsselskab** (NFDS) var et norsk rederi som ble stiftet 28. januar 1857 i Trondheim. Bak opprettelsen stod en rekke av byens handelshus. Formålet var i første omgang å drive rutetrafikk til Hamburg i Tyskland. Rederiets første fartøy var  hjuldamperen DS «Nidelven».

I 1893 var rederiet en av medstifterne til Hurtigruten. NFDS hadde et nært samarbeid med Det Bergenske Dampskibsselskab (BDS), selv om de også var rivaler. NFDS drev fortsatt andre kystruter og utenlandsruter.

Etter århundreskiftet utviklet rederiet seg fra å være et rederi for lokale handelsinteresser til å satse bredt på både Hurtigruten, den gryende turisttrafikken og trampfarten. I 1925 kjøpte rederiet den britiske kongeyachten Aleksandra og satte den inn i hurtigrutetrafikken under navnet DS «Prins Olav».

De to verdenskrigene rammet NFDS hardt, og rederiet mistet om lag halvparten av sin tonnasje, i tillegg til mange medarbeidere. Fra midten av 1950-årene var flåten intakt igjen og NFDS utviklet seg til en betydelig shipping-aktør i norsk sammenheng. Rederiet hadde nå interesser i både bulkfart, cruisefart og oljevirksomhet.

I 1984 sikret Norcem seg majoriteten i rederiet, og slaktet det. Rederidelen ble omdøpt Nordenfjeldske Shipping, og ble i 1985 solgt til Kosmos AS og formelt underlagt BDS. Det som var igjen av Nordenfjeldske Shipping fulgte med på lasset da BDS ble solgt til RoNoTro i desember 1988. Hurtigruteskipene ble formelt overført til Troms Fylkes Dampskibsselskap (TFDS) i august 1989.

NFDS hadde skip i hurtigrutetrafikk fra 1895 til 1989.

## Litteratur
*Liv Marit Haakenstad: *Slektsgranskerens guide til utvandringen 1825–1930*. Orion forlag 2008. ISBN 978-82-458-0848-3
*Myhre, Gaute: Det Nordenfjeldske dampskibsselskab : 150-årsjubileum : et nasjonalt stykke sjøfartshistorie, 2007

## Eksterne lenker
* Hurtigrutemuseet – Rederiene
* Skipshistorie 1915 DS Ulf Jarl
* NRK Norske Skipsforlis - Ulf Jarl, Even Martin Evensen
Ragnar Malm

**Karl Oscar Ragnar Malm** (1893–1959) var en svensk syklist som deltok i flere olympiske leker, 1912 i Stockholm, 1920 i Antwerpen og 1924 i Paris.

Malm ble olympisk mester i sykkel under OL 1912 i Stockholm. Han var med på det svenske laget som vant lagkonkurransen over 320 kilometer foran Storbritannia. De andre syklistene på laget var Erik Friborg, Axel Persson og Algot Lönn. Det ble kun kjørt et ritt i OL i 1912. I lagkonkurransen ble tidene til de fire beste syklistene på hvert lag summert og laget med den beste tiden sammenlagt vant. Svenskene som vant kom individuelt på plass nummer 7,8,9 og 10.

Åtte år senere, i OL 1920 i Antwerpen, var han med på det svenske laget som kom på andreplass og i Paris i 1924 fikk han bronse i lagkonkurransen.

## OL-medaljer
*  1912  Stockholm - **Gull** i sykling, 320 kilometer lagkonkurranse  Sverige  
*   1920  Antwerpen - Sølv i sykling, lagkonkurranse  Sverige 
*  1924  Paris - Bronse i sykling, lagkonkurranse  Sverige

## Eksterne lenker
*